﻿ उपुल थरंगा पर लगा दो वन डे मैच का बैन, साउथ अफ्रीका के खिलाफ की थी बड़ी गलती | Cricketnmore
Sun, Jun 04, 2017 09:42 am Posted: Saurabh Sharma
4 जून, नई दिल्ली (CRICKETNMORE)। साउथ अफ्रीका के हाथों मिली 96 रन की करारी हार के बाद श्रीलंकन टीम को बड़ा झटका लगा है। आईसीसी ने धीमी ओवर-रेट के कारण उपुल थरंगा के अगले दो वन डे इंटरनेशनल मैचों में खेलने पर बैन लगा दिया है।
बाएं हाथ के सलामी बल्लेबाज थरंगा चोटिल एंजेलो मैथ्यूज की गैरमौजूदगी में श्रीलंका की कप्तानी कर रहे थे।
श्रीलंकन टीम को इंटरनेशनल क्रिकेट काउंसिल (आईसीसी) की आचार संहिता के अनुच्छेद 2.5.2 का दोषी पाया गया। जिसमें निर्धारित समय में पूरी गेंदबाजी करने में नाकाम रहने के बाद सभी खिलाड़ियों पर पहले दो ओवरों के लिए मैच फीस का 10 प्रतिशत और अतिरिक्त ओवरों के लिए मैच फीस का 20 प्रतिशत जुर्माना लगाया गया। कप्तान को दो निलंबन अंक भी प्राप्त हुए हैं। PHOTOS: क्रिकेटर दिनेश कार्तिक की हॉट वाइफ दीपिका की खूबसूरती से दंग रह जाएंगे आप
दो निलंबन अंक मिलने पर खिलाड़ी को 1 टेस्ट, या दो वन डे, या दो 20 इटंरेशनल मैचों में बैन का सामना करना पड़ता है, जो भी वह खिलाड़ी पहले खेलता है। इसका मतलब है कि थरंगा पर भारत औऱ पाकिस्तन के खिलाफ चैंपियंस ट्रॉफी में होने वाले दो वन डे मैचों में खेलने पर बैन लग गया है।
आपको बता दें कि निर्धारित समय में श्रीलंका ने चार ओवर कम किए थे। PHOTOS: क्रिकेटर दिनेश कार्तिक की हॉट वाइफ दीपिका की खूबसूरती से दंग रह जाएंगे आप
श्रीलंकन टीम के नियमित कप्तान एंजेलो मैथ्यूज चोटिल होने के कारण साउथ अफ्रीका के खिलाफ नहीं खेल सके। उम्मीद है कि वह भारत के खिलाफ होने वाले अगले मैच में टीम में वापसी करें।
BREAKING: Sri Lanka captain Upul Tharanga has been suspended from the next two #CT17 matches for a slow over rate: https://t.co/APsz4bgpAv pic.twitter.com/6dbt6GUXPm
#श्रीलंका क्रिकेट टीम #आईसीसी #एंजेलो मैथ्यूज #साउथ अफ्रीका बनाम श्रीलंका #आईसीसी चैंपियंस ट्रॉफी #आईसीसी चैंपियंस ट्रॉफी 2017 #उपुल थरंगा